Proiect

**PARLAMENTUL REPUBLICII MOLDOVA**

**LEGE**

**pentru modificarea unor acte normative**

Parlamentul adoptă prezenta lege organică.

**Art. I.** – La articolul 4 alineatul (1) din Legea taxei de stat nr. 1216/1992 (republicată în Monitorul Oficial al Republicii Moldova, 2004, nr. 53–55, art. 302), cu modificările ulterioare, punctul 15) va avea următorul cuprins:

,,15) Agenția Rezerve Materiale - în toate acțiunile;”.

**Art. II.** – Legea nr. 1192/2002 privind pregătirea de mobilizare și mobilizarea (Monitorul Oficial al Republicii Moldova, 2002, nr. 124–125, art. 987), cu modificările ulterioare, se modifică după cum urmează:

1. La articolul 7 litera d), cuvântul „materiale” se exclude.

2. La articolul 8:

alineatul (1) va avea următorul cuprins:

,, (1) Rezervele de mobilizare includ:

а) în domeniul industriei – materii prime, materiale, semifabricate, subansambluri şi piese de completare, utilaje speciale, scule, aparate de măsurat, dispozitive, documentaţie tehnică şi alte materiale necesare pentru fabricarea şi repararea tehnicii militare şi a armamentului;

b) în domeniul transporturilor şi comunicaţiilor electronice – materialele necesare pentru restabilirea şi menţinerea în stare de funcţionare a mijloacelor de transport şi a comunicaţiilor electronice, care asigură necesităţile de apărare;

c) în domeniul ocrotirii sănătăţii – medicamente consumabile, dispozitive medicale, precum şi alte materiale care asigură buna funcţionare a instituţiilor medico-sanitare existente şi a celor înfiinţate pe timp de război;

d) în domeniul comerţului – produsele alimentare şi mărfurile industriale necesare asigurării nevoilor forţelor armate şi ale populaţiei;

e) în domeniul agriculturii şi industriei alimentare – materiile prime agricole, produsele de uz fitosanitar şi medicamentele de uz veterinar.”.

în tot cuprinsul alineatului (2), cuvântul „materiale”, se exclude.

3. La art. 9 alineatul (2), textul „Departamentul Situații Excepționale” se substituie cu textul „Inspectoratul General pentru Situații de Urgență”.

**Art. III.** – La articolul 27 alineatul (1) litera k) din Legea nr. 1384/2002 cu privire la rechizițiile de bunuri și prestările de servicii în interes public (Monitorul Oficial al Republicii Moldova, 2002, nr. 178–181 art. 1352), cu modificările ulterioare, textul ,,materiale şi în cele de mobilizare ale statului” se substituie cu textul ,,de stat și de mobilizare”.

**Art. IV.** – Legea nr. 212/2004 privind regimul stării de urgență, de asediu și de război (Monitorul Oficial al Republicii Moldova, 2004, nr. 132–137, art. 696), cu modificările ulterioare, se modifică după cum urmează:

1. La articolul 51 litera c), cuvântul ,,material” se exclude.

**Art. V.** – Articolul 11 din Codul de executare al Republicii Moldova nr. 443/2004 (republicat în Monitorul Oficial al Republicii Moldova, 2010, nr. 214–220, art. 704), cu modificările ulterioare, se completează cu litera r) cu următorul cuprins:

,,r) deciziile emise de Agenția Rezerve Materiale privind aplicarea sancțiunilor pecuniare.”.

**Art. VI.** – Legea nr. 121/2007 privind administrarea și deetatizarea proprietății publice (Monitorul Oficial al Republicii Moldova, 2007, nr. 90–93, art. 401), cu modificările ulterioare, se modifică după cum urmează:

1. La articolul 29 litera d), cuvântul ,,materiale” se exclude.

2. La articolul 32 alineatul (3) litera b), cuvântul ,,materiale” se exclude.

3. La articolul 36 alineatul (1), cuvântul ,,materiale” se exclude.

4. La articolul 53 alineatul (5) litera b), cuvântul ,,materiale” se exclude.

5. În anexă, poziția 104 se exclude:

**Agenţia Rezerve Materiale**

|  |  |  |  |  |
| --- | --- | --- | --- | --- |
| 104 | Î.S. „Rezervcom” | Chişinău, str. Uzinelor nr. 6 | 1002600044300 | 39700 |

**Art. VII.** – Codul contravențional al Republicii Moldova nr. 218/2008 (republicat în Monitorul Oficial al Republicii Moldova, 2017, nr. 78–84, art. 100), cu modificările ulterioare, se modifică după cum urmează:

1. Articolul 327 va avea următorul cuprins:

,,**Articolul 327.** Încălcarea prevederilor Legii cu privire la rezervele de stat și de mobilizare

(1) Încălcarea termenelor de prezentare a dărilor de seamă Agenţiei Rezerve Materiale

se sancţionează cu amendă de la 10 la 20 unităţi convenţionale aplicată persoanei fizice, cu amendă de la 20 la 40 unităţi convenţionale aplicată persoanei cu funcție de răspundere.

(2) Includerea de date false în dările de seamă prezentate Agenţiei Rezerve Materiale

se sancţionează cu amendă de la 10 la 20 unităţi convenţionale aplicată persoanei fizice, cu amendă de la 20 la 40 unităţi convenţionale aplicată persoanei cu funcție de răspundere.

(3) Nerespectarea caracteristicilor cantitative şi calitative ale bunurilor din rezervele de stat şi de mobilizare aflate la păstrare

se sancționează cu amendă de la 12 la 30 unităţi convenţionale aplicată persoanei fizice, cu amendă de la 30 la 60 unităţi convenţionale aplicată persoanei cu funcţie de răspundere.

(4) Refuzul de a asigura accesul necondiţionat al reprezentanţilor Agenției Rezerve Materiale, la locurile de stocare a bunurilor din rezervele de stat şi de mobilizare, inclusiv în vederea efectuării inventarierii, controlului, constatărilor în interes de stat şi/sau prelevării probelor

se sancționează cu amendă de la 12 la 30 unităţi convenţionale, aplicată persoanei fizice, cu amendă de la 30 la 60 unităţi convenţionale aplicată persoanei cu funcţie de răspundere.

(5) Distrugerea sau deteriorarea fără autorizația Agenției Rezerve Materiale a sigiliilor aplicate de către aceasta la depozit, siloz, stivă sau orice alt loc de păstrare a bunurilor din rezervele de stat şi de mobilizare aflate la păstrare

se sancționează cu amendă de la 12 la 30 unităţi convenţionale aplicată persoanei fizice, cu amendă de la 30 la 60 unităţi convenţionale aplicată persoanei cu funcţie de răspundere.

(6) Neinformarea în scris a Agenției Rezerve Materiale în termenul stabilit despre deteriorarea sigiliilor aplicate de către aceasta la depozit, siloz, stivă sau orice alt loc de păstrare a bunurilor din rezervele de stat şi de mobilizare aflate la păstrare

se sancționează cu amendă de la 10 la 20 unităţi convenţionale aplicată persoanei fizice, cu amendă de la 20 la 40 unităţi convenţionale aplicată persoanei cu funcție de răspundere.

2. Articolul 418 va avea următorul cuprins:

**,,Articolul 418.** Agenția Rezerve Materiale

(1) Contravențiile prevăzute la art.327, se constată și se examinează de către Agenţia Rezerve Materiale.

(2) Sunt în drept să constate contravenţii şi să încheie procese-verbale, funcționarii publici din cadrul Agenției Rezerve Materiale împuterniciți prin ordinul ministrului afacerilor interne.

(3) Sunt în drept să examineze cauzele contravenţionale şi să aplice sancţiuni directorul Agenției Rezerve Materiale și adjunctul lui.”.

**Art. VIII.** – Legea nr. 245/2008 cu privire la secretul de stat (Monitorul Oficial al Republicii Moldova, 2009, nr. 45–46, art. 123), cu modificările ulterioare, se modifică după cum urmează:

1. La articolul 5 alineatul (6) litera e), textul „mărimea rezervelor de stat” se substituie cu textul „sumarul bunurilor materiale din rezervele de stat și de mobilizare şi volumele acestora prevăzute în Nomenclatorul bunurilor materiale din rezervele de stat şi Nomenclatorul bunurilor materiale din rezervele de mobilizare”.

2. La articolul 7 alineatul (1) punctul 2) litera a), textul „amplasarea şi volumul real al rezervelor materiale de stat” se substituie cu textul „Nomenclatorul bunurilor materiale din rezervele de stat şi Nomenclatorul bunurilor materiale din rezervele de mobilizare, datele despre eliberarea, controlul, păstrarea, recepţionarea, depozitarea, deservirea, evidenţa, raportarea şi prezentarea dărilor de seamă privind disponibilul şi circulaţia bunurilor materiale din rezervele de mobilizare, amplasarea depozitelor și a altor locuri de păstrare ale bunurilor materiale din rezervele de stat și de mobilizare, precum şi volumul stocurilor intangibile ale acestora”.

3. În anexa nr. 1 compartimentul I punctul 22, cuvântul ,,Conducător” se substituie cu cuvântul „Director”.

**Art. IX.** – La articolul 43 alineatul (2) punctul 4) din Legea insolvabilității nr. 149/2012 (Monitorul Oficial al Republicii Moldova, 2012, nr. 193–197, art. 663), cu modificările ulterioare, textul „rezervele materiale ale statului” se substituie cu textul „rezervele de stat și de mobilizare”.

**Art.** **X.** – La articolul 43 din Legea finanțelor publice și responsabilității bugetar-fiscale nr. 181/2014 (Monitorul Oficial al Republicii Moldova, 2014, nr. 223–230, art. 519), cu modificările ulterioare, alineatul (1) se completează cu litera a1) cu următorul cuprins:

,,a1) venituri colectate de la vânzarea bunurilor din rezervele de stat și de mobilizare;”.

**Art. XI** – La articolul 5 alineatul (1) din Legea nr. 131/2015 privind achizițiile publice (republicată în Monitorul Oficial al Republicii Moldova, 2018, nr. 424–429, art. 666), cu modificările ulterioare, se completează cu litera y) cu următorul cuprins:

,,y) contractelor care au ca obiect achiziția de bunuri materiale din rezervele de stat și de mobilizare de către autoritățile și instituțiile publice.”.

**Art. XII –** Prezenta lege intră în vigoare la data publicării în Monitorul Oficial al Republicii Moldova.